Napirend előtt:….szám

**E L Ő T E R J E S Z T É S**

**A Képviselő-testület 2023. május 30-i rendes ülésére**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette: ……………………………………..

dr. Silye Tamás

jegyzői igazgató

Egyeztetve: …………………………………….

 dr. Varga Előd Bendegúz

alpolgármester

Látta: ……………………………………..

 dr. Szalai Tibor

 jegyző

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat
364/2022.(X.27.) képviselő-testületi határozata**

A Képviselő-testület úgy dönt, hogy Budapest Főváros II. Kerületi Önkormányzat **elfogadja** a Budapest II. kerület, belterület 12408 helyrajzi számú Endrődi Sándor utca 38. „felülvizsgálat alatt” szám alatti ingatlan tulajdonosának, az ES38 Korlátolt Felelősségű Társaságnak (Cégjegyzékszám:01-09-3398555; Rövidített elnevezése: ES38 Kft.; Székhelye: 1143 Budapest, Ilka utca 2-4; A képviseletre jogosult adatai: Szalai Lívia ügyvezető) a felajánlását, és a Bp. II. Kerületi Városrendezési és Építési Szabályzatról szóló 28/2019.(XI.27.) önkormányzati rendelet alapján előírt kötelező szabályozás végrehajtása érdekében, közterület céljára ingyenesen a T-103085 számú változási vázrajz szerint kialakítandó (12408/1) helyrajzi számú, 54 m2 területű ingatlan tulajdonjogát, egyúttal felhatalmazza a Polgármestert az ingyenes területátadási megállapodás, valamint a változás ingatlan-nyilvántartáson történő átvezetéséhez szükséges nyilatkozatok aláírására.

**Felelős:** Polgármester

**Határidő:** 2023. április 30.

(16 képviselő van jelen, 16 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** Az Ingyenes Területátadási Megállapodást a felek 2022. november 15. napján aláírták. Az ingatlan-nyilvántartásban a (12408/1) helyrajzi számú ingatlan tulajdonjoga az Önkormányzat javára 2022. november 24. napján bejegyzésre került.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat
412/2022.(XII.15.) képviselő-testületi határozata**

A Képviselő-testület úgy dönt, hogy Budapest Főváros II. Kerületi Önkormányzat egyfordulós, nyilvános pályázatot hirdet az 1/1 arányú kizárólagos tulajdonát képező **Máriaremetei Közösségi Ligetben elhelyezkedő, Budapest II. kerület belterület 51705/2 helyrajzi számú, kivett egyéb épület és sportpálya elnevezésű,** tulajdoni lap alapján a 1028 Budapest, Szabadság utca 49-69., Kadarka utca 2-14., Áchim András utca 18-32., 1029 Budapest, Máriaremetei út 226-230. szám alatt található **(megközelítés szempontjából 1028 Budapest, Szabadság utca 51-57. szám alatti) büfé és kiszolgáló helyiségeit (~46 m2), rendezvény termet (~55 m2), illetve mellékhelyiségeket (~28 m2) magában foglaló pavilonrész, mindösszesen (~129 m2), valamint a fedett teraszok (~100 m2) és belső udvar (~112 m2) együttes, 5 (öt) éves határozott időtartamra szóló üzemeltetésére bérleti szerződés alapján** a határozati javaslat mellékletét képező pályázati felhívás szerint azzal, hogy a Pályázati Felhívás legalább 30 napig kerüljön közzétételre és a Pályázati Felhívás tartalmazza az egyszeri – 15 napban meghatározott – hiánypótlási lehetőséget.

A Képviselő-testület felhatalmazza a Polgármestert a Képviselő-testület által a fenti feltételekkel kiegészített és módosított pályázat meghirdetésére azzal, hogy a nyertes pályázó személyéről és szerződés feltételeiről újabb Képviselő-testületi határozattal dönt.

 **Felelős:** Polgármester

 **Határidő:** 2023. április 30.

(20 képviselő van jelen, 20 igen, egyhangú)

**A határozat végrehajtását végzi**: Jegyzői Igazgató és Jegyzői Titkárság vezetője

**Végrehajtás:** A Képviselő-testület fenti határozatával elfogadott Pályázati Felhívás 2023. január 30. napjától – 2023. március 6. napján délelőtt 11.00. óráig közzétételre került. A Pályázati Felhívásra két pályázó tett ajánlatot.

A Képviselő-testület a 165/2023.(III.30.) határozatában úgy döntött, hogy a pályázat tekintetében a Madárberkenye Kft. ajánlattevőt nyilvánítja első helyezett nyertes ajánlattevőnek. A Bérleti Szerződést a felek 2023. április 27. napján aláírták.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat
4/2023.(I.19.) képviselő-testületi határozata**

A Képviselő testület, mint a Budapest II. Kerületi Közbiztonsági Alapítvány alapítója alapítói határozattal úgy dönt, hogy az alapítvány felügyelőbizottsági tagjává **Kalocsai Tímeát**2023. január 19. napjától 2024. november 30. napjáig tartó határozott időre **megválasztja.**

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 2023. április 30.

(17 képviselő van jelen, 17 igen, egyhangú)

**Budapest Főváros II. ker. Önkormányzat
5/2023.(I.19.) képviselő-testületi határozata**

A Képviselő testület, mint a Budapest II. Kerületi Közbiztonsági Alapítvány alapítója alapítói határozattal úgy dönt, hogy az alapítvány felügyelőbizottsági tagjává **dr. Mayerné dr. Vágó Esztert**2023. január 19. napjától 2024. november 30. napjáig tartó határozott időre **megválasztja.**

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 2023. április 30.

(17 képviselő van jelen, 17 igen, egyhangú)

**A 4-5. számú határozatok végrehajtását végzi**: Jegyzői Igazgató

**Végrehajtás:** A Fővárosi Törvényszék a 12.Pk.66.037/1991/89. számú végzésével a változásokat a nyilvántartásán átvezette.

**Budapest Főváros II. ker. Önkormányzat
28/2023.(I.26.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2027. október 31.** napjáig tartó határozott időre **bérbe adja Pálosi Olivér Alfonz** részére a Budapest II. kerület 14799/0/A/33 helyrajzi szám alatt nyilvántartott, Budapest II. kerület **Lajos u. 18-20. II. 11.** szám alatti 1 szobás, 28 m2 alapterületű **lakást.**

A lakásbérleti szerződés megkötésének feltétele, hogy Pálosi Olivér Alfonz igazolja, hogy a Budapest II. kerület Lajos u. 18-20./Bécsi út 17-21. szám alatti Társasház felé fennálló fűtési díj hátralékát kiegyenlítette.

A lakásbérleti szerződés megkötése esetén a bérlő az állami támogatással megvalósított szociális lakásokra az Önkormányzat rendeletében meghatározott mindenkori bérleti díj 1,5-szeresének megfelelő összegű bérleti díjat köteles fizetni. Pálosi Olivér Alfonz a lakásbérleti szerződés megkötése előtt három havi bérleti díjnak megfelelő összegű óvadék fizetésére köteles.

A Képviselő-testület továbbá úgy dönt, amennyiben Pálosi Olivér Alfonz a képviselő-testületi határozatról szóló értesítés kézhezvételétől számított 30 napon belül nem köti meg a lakásbérleti szerződést, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat – amennyiben Pálosi Olivér Alfonz a képviselő-testületi döntésről szóló értesítés kézhezvételétől számított 30 nap lejártát követő napon a lakást kiürítve nem adja birtokba a tulajdonos megbízottja részére – eljárást indít Pálosi Olivér Alfonzzal szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2023. április 30.

(19 képviselő van jelen, 19 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** A Vagyonhasznosítási és Ingatlan-nyilvántartási Osztály a 2023. február 9. napján kelt levélben tájékoztatta Pálosi Olivér Alfonzot a képviselő-testületi döntésről; értesítésünket 2023. február 22. napján vette át az ügyfél. Pálosi Olivér Alfonz igazolta, hogy a Budapest II. kerület Lajos u. 18-20./Bécsi út 17-21. szám alatti Társasház felé fennálló fűtési díj hátralékát kiegyenlítette, és 2023. február 28. napján átutalta az Önkormányzat részére a három havi bérleti díjnak megfelelő óvadék összegét, 60.480,-ot, majd a képviselő-testületi határozatban megjelölt határidőn belül, 2023. március 10. napján aláírta a lakásbérleti szerződést.

**Kérem a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
70/2023.(II.28.) képviselő-testületi határozata**

A Képviselő-testület úgy dönt, hogy a Budapest Gyógyfürdői és Hévizei Zártkörűen Működő Részvénytársasággal (székhely: 1034 Budapest, Szőlő utca 38.; adószám: 12165814-2-44; cégjegyzékszám: 01-10-043152;) 2021. december 14-én kötött Együttműködési keretszerződést 2023. április 1-jétől a határozat melléklete szerint módosítja. Felkéri a polgármestert a regisztráció pontos eljárásrendjével, annak módját meghatározóan, az esetlegesen fellépő technikai jellegű változtatásokkal kiegészített szerződésmódosítás aláírására.

**Felelős:** polgármester

**Határidő:** szerződés aláírására legkésőbb 2023. március 31.

(21 képviselő van jelen, 21 igen, egyhangú)

**A határozat végrehajtását végzi**: Alpolgármesteri bizottsági referens

**Végrehajtás:** A szerződés módosítás Z1011039/2021/3. számon nyilvántartásba vételre került, az aláírása mindkét fél – önkormányzat 2023.03.27., BGyH 2023.04.04 – részéről megtörtént.

**Kérem a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
74/2023.(II.28.) képviselő-testületi határozata**

A Képviselő-testület, mint a II. Kerületi Sport és Szabadidősport Nonprofit Korlátolt Felelősségű Társaság (székhelye: 1024 Budapest, Mechwart liget 1.; Cg.: 01-09-202717; adószáma: 25149724-2-41; képviseli: Nagy Julianna ügyvezető) alapítója, alapítói határozattal úgy dönt, hogy a Társaság jelen határozat mellékletét képező létesítő/alapító okirat módosítását elfogadja, és egyúttal felhatalmazza a Polgármestert a jelen határozat mellékletét képező létesítő/alapító okirat módosítás aláírására.

A Képviselő-testület felhatalmazza a Polgármestert továbbá a változásoknak megfelelő, változásokkal egységes szerkezetbe foglalt – hatályosított – szövegű alapító okirat aláírására.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős**: Polgármester

**Határidő**: 2023. március 31.

(19 képviselő van jelen, 19 igen, egyhangú)

**A határozat végrehajtását végzi**: Ügyvezető

**Végrehajtás:** Az alapító okirat változását a Fővárosi Törvényszék Cégbírósága 2023. április 26. napjával bejegyezte.

**Kérem a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
83/2023.(II.28.) képviselő-testületi határozata**

Budapest Főváros II. Kerület Önkormányzat Képviselő-testülete kezdeményezi Budapest Főváros Önkormányzata Közgyűlésénél, hogy a közterület- és városrésznevek megállapításáról, azok jelöléséről, valamint a házszám-megállapítás szabályairól szóló 94/2012. (XII. 27.) Főv. Kgy. rendelet 6. § (3) bekezdése és (5) bekezdésének b) pontjában foglaltak alapján, a Budapest II. kerületben található 13550/34 hrsz.-ú közterületet nevezze el

**Ukrán függetlenség tere** névre.

**Felelős:**           Polgármester

**Határidő:**       60 nap

(14 képviselő van jelen, 13 igen, 0 nem, 1 tartózkodás)

**A határozat végrehajtását végzi:** KCR referens

**Végrehajtás:** Budapest Főváros II. Kerületi Önkormányzat fenti döntése 2023. március 8. napján kelt levelünk mellékleteként megküldésre került Karácsony Gergely főpolgármester úrnak. A Fővárosi Közgyűlés azóta nem tárgyalta még meg ezt az előterjesztést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
92/2023.(II.28.) képviselő-testületi határozata**

A Képviselő-testület úgy dönt, hogy Budapest Főváros II. kerületében az önkormányzattal feladat ellátási szerződés keretében működő háziorvosi praxisok megemelkedett rezsiköltségeinek kompenzálására - az új energia beszerzés eredményeként megismert tényadatok pontos ismeretében - támogatási rendszert dolgoz ki az érdekeltek bevonásával, mely támogatást elsődlegesen pályázat formájában teszi lehetővé.

A Képviselő-testület felkéri a polgármestert, hogy a támogatási rendszert ismét terjessze a Képviselő-testület elé.

**Felelős:** Polgármester

**Határidő:** 2023. április 30.

(19 képviselő van jelen, 19 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A feladat ellátási szerződés keretében működő háziorvosi praxisok megemelkedett rezsiköltségeinek kompenzálására - az új energia beszerzés eredményeként megismert tényadatok pontos ismeretében - a támogatási rendszert kidolgozása folyamatban van.

**Kérjük a határidő végrehajtására 2023. július 31-ig módosítást.**

**Budapest Főváros II. ker. Önkormányzat
93/2023.(II.28.) képviselő-testületi határozata**

A Képviselő-testület úgy dönt, hogy az egészségügyi alapellátások körzeteiről szóló mindenkor hatályos önkormányzati rendelet mellékletében meghatározott 12-es számú, felnőtteket ellátó fogorvosi körzet ellátására **Dr. Abou Jahjah Suzanne egyéni vállalkozóval** (székhelye: 1149 Budapest, Pillangó park 8/B. 2. em. 15., nyilvántartási száma: 7333102, adószáma: 63748840-1-42, statisztikai számjele: 63748840862323101) **2023. május 1. napjától 2028. április 30.** **napjáig** tartó határozott időtartamra, - a határozat mellékletében foglalt, a későbbiekben személyes adatokkal és a szükséges technikai pontosításokkal kiegészített - feladat-ellátási szerződést megköti.

A Képviselő-testület felkéri a polgármestert a személyes adatokkal és a szükséges technikai pontosításokkal kiegészített feladat-ellátási szerződés aláírására.

Felelős: polgármester

Határidő: 2023. április 30.

(19 képviselő van jelen, 19 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A feladat-ellátási szerződés aláírására 2023. március 29-én került sor.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
98/2023.(II.28.) képviselő-testületi határozata**

A Képviselő-testület elfogadja és javasolja, hogy a Budapest II. kerületi Polgármesteri Hivatal közszolgálati jogviszonyban, valamint munkajogviszonyban álló foglalkoztatottai egyéni írásbeli igény benyújtása mellett, a jogviszonyukra irányadó jogszabályi rendelkezések figyelembevételével, az abban foglalt lehetőségeken túl, az alábbiakban rögzítettek szerint mentesülhessenek a munkavégzési kötelezettségük teljesítése alól:

1. azon férfi foglalkoztatott, akinek gyermeke született, a gyermek születését követő 2. hónaptól a gyermek egy éves koráig terjedő időtartam alatt 5 munkanapra,
2. közeli hozzátartozó gondozása céljából a jogszabály által biztosított, írásban kérelmezhető időtartamon túl évente további 5 munkanapra.

A Képviselő-testület a Polgármester útján felkéri a Budapest II. kerületi Polgármesteri Hivatal Jegyzőjét, hogy a mentesítések igénybevételének, nyilvántartásának, a távollét igazolásának részletszabályait dolgozza ki és vezesse át a szükséges Szabályzataiban.

**Felelős:** Polgármester

**Határidő:** 2023. április 30.

(20 képviselő van jelen, 20 igen, egyhangú)

**Budapest Főváros II. ker. Önkormányzat
99/2023.(II.28.) képviselő-testületi határozata**

A Képviselő-testület elfogadja és javasolja, hogy készüljön felterjesztés a Miniszterelnöki Kormányiroda részére a súlyos egészségi okból gondozásra szoruló hozzátartozó vagy a munkatárssal közös háztartásban élő személynek nyújtott személyes gondozás céljából jelenleg biztosított évi 5 munkanap munkavégzés alóli mentesítés 10 munkanapra történő emelése érdekében.

**Felelős:** Polgármester

**Határidő:** 2023. április 30.

(20 képviselő van jelen, 20 igen, egyhangú)

**A 98 és 99. számú határozatok végrehajtását végzi**: Humánpolitikai Osztály vezetője

**Végrehajtás:** A Humánpolitikai Osztály előkészítette a Közszolgálati Szabályzat módosítását, melyet 2023. április 24-én továbbított a Jogi Osztály részére a megjelentetés érdekében. A 2023. május 1-jén hatályba lépett KSZ módosítás szerint a Polgármesteri Hivatal dolgozói részére lehetővé vált, hogy a jogszabályban biztosított lehetőségeken túl írásbeli kérelemre mentesülhessenek a munkavégzési kötelezettség teljesítése alól az alábbi esetekben:

- azon férfi foglalkoztatott, akinek gyermeke született, a gyermek születését követő 2. hónaptól a gyermek egy éves koráig terjedő időtartam alatt 5 munkanapra,

- a súlyos egészségi okból gondozásra szoruló közeli hozzátartozó vagy a foglalkoztatottal közös háztartásban élő személynek nyújtott személyes gondozás céljából szintén 5 munkanapra.

A dolgozók a fentiekről a helyben szokásos módon, az All@-on keresztül, e-mailben kaptak tájékoztatást.

A Budapest Főváros II. Kerületi Önkormányzat 99/2023. (II.28.) képviselő-testületi határozata alapján felterjesztés készült a Miniszterelnöki Kormányiroda részére, melyben Polgármester Úr kezdeményezte, hogy a súlyos egészségi okból gondozásra szoruló hozzátartozó vagy a munkatárssal közös háztartásban élő személynek nyújtott személyes gondozás céljából a közszolgálati tisztviselőkről szóló 2011. évi CXCIX. törvényben, a munka törvénykönyvéről szóló I. törvényben, valamint egyéb, hasonló szabályozást tartalmazó jogállási törvényekben jelenleg biztosított 5 munkanap munkavégzési kötelezettség teljesítése alóli mentesítést 10 munkanapra emeljék. A felterjesztés 2023. április 26-án postázva lett a Miniszterelnöki Kormányiroda részére. Válasz ez idáig még nem érkezett a törvénymódosítási kezdeményezésre.

A Testület által elfogadott határozatokon túl az előterjesztés bevezetőjében szerepelt továbbá, hogy a munkaidő kedvezmények e formában történő biztosítása ajánlásként fogalmazódjon meg az Önkormányzat intézményei, gazdasági társaságai, valamint kerületi szinten az 5 főnél többet foglalkoztató vállalkozások számára is. Az Önkormányzat intézményei, gazdasági társaságai a Polgármester Úr által aláírt ajánlást e-mailben kapták meg, valamint a II. kerületi vállalkozások az ajánlást az Önkormányzat Facebook oldalán láthatják a napokban.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
120/2023.(II.28.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2027. október 31.** napjáig tartó határozott időre **bérbe adja Vörös Judit** részére a Budapest II. kerület 14799/0/A/11 helyrajzi szám alatt nyilvántartott, Budapest II. kerület **Bécsi út 17-21.** (Lajos u. 18-20.) **I. 7.** szám alatti 1 szobás, 28 m2 alapterületű **lakást.**

A lakásbérleti szerződés megkötésének feltétele, hogy Vörös Judit benyújtsa a bérleti szerződés időtartamára szóló lakás-előtakarékossági szerződést.

A lakásbérleti szerződés megkötése esetén a bérlő az állami támogatással megvalósított szociális lakásokra az Önkormányzat rendeletében meghatározott mindenkori bérleti díj 1,5-szeresének megfelelő összegű bérleti díjat köteles fizetni. Vörös Judit a lakásbérleti szerződés megkötése előtt három havi bérleti díjnak megfelelő összegű óvadék fizetésére köteles.

A Képviselő-testület továbbá úgy dönt, amennyiben Vörös Judit jelen képviselő-testületi határozatról szóló értesítés kézhezvételétől számított 30 napon belül nem köti meg a lakásbérleti szerződést, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat – amennyiben Vörös Judit a képviselő-testületi döntésről szóló értesítés kézhezvételétől számított 30 nap lejártát követő napon a lakást kiürítve nem adja birtokba a tulajdonos megbízottja részére – eljárást indít Vörös Judittal szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2023. április 30.

(19 képviselő van jelen, 19 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** A Vagyonhasznosítási és Ingatlan-nyilvántartási Osztály a 2023. március 9. napján kelt levélben tájékoztatta Vörös Juditot a képviselő-testületi határozatról, amelyet az ügyfél 2023. március 14. napján vett át. Vörös Judit benyújtotta a Fundamenta Lakáskassza Zrt-vel kötött lakás-előtakarékossági szerződést, és 2023. április 4. napján megfizette az Önkormányzat részére a három havi bérleti díjnak megfelelő óvadék összegét, 60.480,- Ft-ot, majd a képviselő-testületi határozatban megjelölt határidőn belül, 2023. április 13. napján aláírta a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
134/2023.(III.30.) képviselő-testületi határozata**

A Képviselő-testület Magyarország helyi önkormányzatairól szóló 2011. évi CLXXXIX. törvény 57. §-a és 58 §-a, valamint Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 52. §-a alapján Csanádi-Szikszay Györgyit a Kerületfejlesztési Bizottságnem képviselő tagjának 2023. április 1. napjától, a képviselő-testület megbízatásának időtartamára megválasztja.

**Felelős:** Polgármester

**Határidő:** 2023. április 1.

(20 képviselő van jelen, 20 igen, egyhangú)

**Budapest Főváros II. ker. Önkormányzat
135/2023.(III.30.) képviselő-testületi határozata**

A Képviselő-testület Magyarország helyi önkormányzatairól szóló 2011. évi CLXXXIX. törvény 57. §-a és 58 §-a, valamint Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 52. §-a alapján Lakó Annát a Kerületfejlesztési Bizottságnem képviselő tagjának 2023. április 1. napjától, a képviselő-testület megbízatásának időtartamára megválasztja.

**Felelős:** Polgármester

**Határidő:** 2023. április 1.

(20 képviselő van jelen, 20 igen, egyhangú)

**A 134-135. számú határozatok végrehajtását végzi**: Jegyzői Titkárság vezetője

**Végrehajtás:** Csanádi-Szikszay Györgyi és Lakó Anna a 2023. március 30-i képviselő-testületi ülésen esküt tettek, majd a jogszabályban előírt határidőn belül eleget tettek vagyonnyilatkozat-tételi kötelezettségüknek, illetve kezdeményezték felvételüket a köztartozásmentes adózói adatbázisba is.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
137/2023.(III.30.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy polgármesteri döntés nyomán a Peter Cerny Alapítvány a Beteg Koraszülöttek Gyógyításáért (székhely: 1083 Budapest, Bókay János u. 53., nyilvántartási szám: 01-01-0000441) részére a 100 000 Ft összegű támogatás átadását jóváhagyja.

 Felelős: polgármester

 Határidő: 2023. április 15.

(20 képviselő van jelen, 20 igen, egyhangú)

**A határozat végrehajtását végzi**: Alpolgármesteri referens

**Végrehajtás:** A Képviselő-testület döntéséről a Peter Cerny Alapítvány kiértesítése 2023. április 13-án megtörtént. Az alapítvánnyal a támogatási szerződés 2023. május 11-i dátummal, Z1030310/2023. nyilvántartási számon aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
138/2023.(III.30.) képviselő-testületi határozata**

A Képviselő-testület úgy dönt, hogy a településkép védelméről szóló 45/2017.(XII.20.) önkormányzati rendelet 49. §-a alapján a védett értéket érintő, a szokásos jókarbantartási feladatokon túlmenő, a védettséggel összefüggésben szükségessé váló és a tulajdonost terhelő munkálatok támogatásáról a műemléki, fővárosi, illetve helyi védelemmel érintett ingatlanok felújításához a határozat mellékletét képező pályázati felhívást teszi közzé.

 Felelős: Polgármester

 Határidő: 2023. április 15.

(20 képviselő van jelen, 20 igen, egyhangú)

**A határozat végrehajtását végzi**: Főépítész - Épített Környezetért Felelős Igazgató

**Végrehajtás:** 2023. április 17. napján a Pályázati felhívás és annak mellékletei a honlapon és a Budai Polgárban meghirdetésre kerültek. A honlapról a pályázati dokumentumok letölthetők. A pályázat beadási határideje 2023. július 17.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
139/2023.(III.30.) képviselő-testületi határozata**

A Képviselő-testület, mint a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (székhely: 1022 Budapest, Bimbó út 1-5. A. lház. fszt.; cégjegyzékszám: Cg.01-09-920485; képviseli: Balláné Ludwig Dóra ügyvezető) alapítója, alapítói határozattal úgy dönt, hogy a Társaság jelen határozat mellékletét képező alapító okirat módosítását elfogadja, és egyúttal felhatalmazza a Polgármestert a jelen határozat mellékletét képező alapító okirat módosítás aláírására.

A Képviselő-testület felhatalmazza a Polgármestert továbbá a változásoknak megfelelő, változásokkal egységes szerkezetbe foglalt – hatályosított – szövegű alapító okirat aláírására.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős**: Polgármester

**Határidő**: 2023. április 30

(20 képviselő van jelen, 20 igen, egyhangú)

**A határozat végrehajtását végzi**: Ügyvezető

**Végrehajtás:** Az alapító okirat változását a Fővárosi Törvényszék Cégbírósága 2023. május 3. napjával bejegyezte.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
151/2023.(III.30.) képviselő-testületi határozata**

Budapest Főváros II. Kerületi Önkormányzat Képviselő-testülete megőrzendő közterület-elnevezésnek tartja az 1847-es dűlőnév/településrésznévből eredeztetett Vérhalom utca és Vérhalom tér elnevezést, így az átnevezésükre irányuló állampolgári kezdeményezést nem támogatja.

**Felelős:**                 Polgármester

**Határidő:**            30 nap

(19 képviselő van jelen, 19 igen, egyhangú)

**A határozat végrehajtását végzi:** KCR referens

**Végrehajtás:** Budapest Főváros II. Kerületi Önkormányzat fenti döntése megküldésével, 2023. április 13. napján elektronikus levélben értesítettük a kezdeményezőt javaslatának elutasításáról.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
156/2023.(III.30.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat tulajdonát képező Budapest, II. kerület, belterület 11987/2 helyrajzi számon nyilvántartott, természetben 1026 Budapest, Fenyves utca 1-3. (Branyiszkó út 2-4.) alatt található,1, 6, 7, 12, 14 számú garázsokat ingyenesen, közfeladat ellátása céljából, vagyonhasznosítási szerződés keretében az általa alapított és 100%-os tulajdonában álló II. Kerületi Kulturális Közhasznú Nonprofit Kft. (székhely: 1022 Budapest, Marczibányi tér 5/A.; cégjegyzékszám: Cg.01-09-988827) használatába adja azzal, hogy

* a II. Kerületi Kulturális Közhasznú Nonprofit Kft. a Magyarország helyi önkormányzatairól szóló 2011. évi CLXXXIX. törvény 23. § (5) bekezdésének 13. pontjai értelmében közfeladat ellátása céljából, a közfeladat ellátásához szükséges mértékben jogosult az ingatlant használni és hasznosítani,
* a II. Kerületi Kulturális Közhasznú Nonprofit Kft. köteles a rá bízott vagyont megőrizni, és a rendes gazdálkodás szabályai szerint, a hasznosítási célnak megfelelően használni, összhangban az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet előírásaival,
* a vagyonhasznosítási szerződés a „**Nem-Garázs” projekt lezárásáig** jön létre a szerződő felek között, melyet bármelyik fél indokolás nélkül 60 napos felmondási idővel felmondhat,
* a II. Kerületi Kulturális Közhasznú Nonprofit Kft. az ingatlan hasznosítása során köteles betartani a nemzeti vagyonról szóló 2011. évi CXCVI. törvényben és a vonatkozó jogszabályokban foglalt kötelezettségeket.

A Képviselő-testület felhatalmazza Örsi Gergely polgármestert, hogy a vagyonhasznosítási szerződést a jelen határozatban foglalt tartalommal a II. Kerületi Kulturális Közhasznú Nonprofit Kft-vel a Budapest Főváros II. Kerületi Önkormányzat tulajdonos nevében aláírja.

**Felelős:** Polgármester

**Határidő:** 2023. április 30.

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:**A II. Kerületi Városfejlesztő Zrt. 2023. április 3-án, és a II. Kerületi Kulturális Közhasznú Nonprofit Kft. 2023. április 11-én értesítve a döntésről. A vagyonhasznosítási szerződés 2023. május 11-én aláírásra, majd az ingatlanok 2023. május 16-án birtokba adásra kerültek.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
159/2023.(III.30.) képviselő-testületi határozata**

A Képviselő-testület úgy dönt, hogy az általa fenntartott szociális és gyermekjóléti intézményeiben az egyes szolgáltatások intézményi térítési díjait 2023. április 1. napjától az alábbiak szerint állapítja meg:

|  |  |  |  |
| --- | --- | --- | --- |
| **Ellátási forma** | **Típus** | **Önköltség (Ft)** | **Intézményi****térítési díj (Ft)** |
| **Szociális étkeztetés****(1 nap)** | **Étkeztetés szállítás nélkül** | **2623** | **2325** |
| **Étkeztetés szállítással** | **3023** | **2725** |
| **Szállítás** | **400** | **400** |
| **Házi segítségnyújtás (1 óra)** | **szociális segítés** | **8621** | **8510** |
| **személyi gondozás** | **6785** |
| **Idősek nappali ellátása (1 nap)** | **Nappali ellátás**  | **5063** | **3930** |
| **Nappali ellátás (demens) étkezés nélkül**  | **23029** | **19700** |
| **Nappali ellátás (demens) étkezéssel**  | **24677** | **21350** |
| **Fogyatékossággal élők nappali ellátása (1 nap)** | **Nappali ellátás étkezés nélkül** | **22886** | **19370** |
| **Nappali ellátás étkezéssel** | **24606** | **21090** |
| **Jelzőrendszeres házi segítség-nyújtás (1 nap)** |  | **636** | **560** |
| **Gyógytorna, masszázs (1 óra)** |  | **2253** | **2250** |
| **Napközbeni gyermekfelügyelet (1 óra)** |  | **1459** | **1460** |

 **Felelős:** Polgármester

 **Határidő:** 2023. április 1.

(18 képviselő van jelen, 18 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A határozatról az intézményvezetőket tájékoztattuk, a határozatot a KENYSZI felé 8 napon belül lejelentettük, az Önkormányzat honlapján is megjelentettük.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
161/2023.(III.30.) képviselő-testületi határozata**

A Képviselő-testület a Közép-Budai Tankerületi Központ által fenntartott kerületi intézmény átszervezésével kapcsolatban az alábbi véleményt alakította ki:

A Közép-Budai Tankerületi Központ által tervezett átszervezési javaslatot a ***Klebelsberg Kuno Általános Iskola és Gimnázium*** szakmai alapdokumentumában támogatja.

A feladatbővüléshez a személyi, tárgyi feltételeket a Közép-Budai Tankerületi Központ biztosítja.

Felkéri a Polgármestert, hogy a tulajdonos Önkormányzat véleményét a Közép-Budai Tanterületi Központ igazgatójához juttassa el.

**Felelős:** polgármester

**Határidő:** 2023. április 3.

(18 képviselő van jelen, 18 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A hiteles kivonatot 2023. április 5-én megküldtük a Közép-Budai Tankerületi Központnak.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
164/2023.(III.30.) képviselő-testületi határozata**

A Képviselő-testület úgy dönt, hogy az egészségügyi alapellátások körzeteiről szóló mindenkor hatályos önkormányzati rendelet mellékletében meghatározott 18-as számú, felnőtteket ellátó háziorvosi körzet ellátására a **Dr. Bak Egészségügyi Szolgáltató Korlátolt Felelősségű Társasággal** (székhelye: 1024 Budapest, Nyúl utca 9. 1. em. 3., cégjegyzékszáma: 01-09-193465, adószáma: 24992684-1-41, képviseletében eljár: Dr. Bak Mihály ügyvezető), praxisjog alapján végzett háziorvosi tevékenységre - a határozat mellékletében foglalt, - feladat-ellátási szerződés 1. számú módosítását megköti.

A Képviselő-testület felkéri a polgármestert a szükséges személyes adatokkal és technikai pontosításokkal kiegészített és egységes szerkezetbe foglalt feladat-ellátási szerződés 1. számú módosításának az aláírására.

**Felelős:** polgármester

**Határidő:** 2023. április 30.

(18 képviselő van jelen, 18 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A feladat-ellátási szerződés 1. sz. módosítása 2023.április 18-án aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
170/2023.(III.30.) képviselő-testületi határozata**

A Képviselő-testület **Dr. Halász Zsolt Ákossal** szemben (lakcím: 1221 Budapest, Vihar utca 8.) a **PCZ-528** frsz-ú gépjárművel történő szabálytalan várakozás tekintetében, a közösségi együttélés alapvető szabályait sértő magatartás miatt közigazgatási bírság kiszabása ügyében – 2023. február 7. napján kelt XVII/472-1/2023. ügyiratszámon – hozott határozattal szemben benyújtott fellebbezéséről a mellékelt határozat szerint dönt.

**Felelős:** Polgármester

**Határidő:** 2023. április 30.

(17 képviselő van jelen, 17 igen, egyhangú)

**A határozat végrehajtását végzi**: Környezetvédelmi Osztály vezetője

**Végrehajtás:** A Jegyző XVII/472-1/2023. ügyiratszámú határozatát helybenhagyó, XVII/472-5/2023. ügyiratszámon kiküldött tájékoztatást a II. fokú határozatról 2023. május 10. napján, elektronikus úton megküldtük Dr. Halász Zsolt Ákos ügyfélkapujára, tekintettel az ügyfél elektronikus rendelkezési nyilatkozatára (lakcíme:1221 Budapest, Vihar utca 8.).

A hivatali kapun keresztül visszaigazolt letöltési igazolás szerint a határozat 2023. május 10. napján letöltésre került, ezáltal a döntés a közléssel 2023. május 10. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
171/2023.(III.30.) képviselő-testületi határozata**

A Képviselő-testületet a Jagiellowicz Judit Orsolya (lakcím: 1028 Budapest Szabadság utca 37.) 1029 Budapest, Nádor utca 9. szám alatti **50322 és előtti 50316 hrsz.-ú** ingatlanokon engedély nélküli végzett fakivágás miatt közigazgatási bírságot, pótlásikötelezettséget és pénzbeli megváltás megfizetését megállapító másodfokú **32/2023. (I.26.) képviselő-testületi határozat mellékletét képező XVII/481-2/2023. ügyiratszámú végzés ellen benyújtott igazolási kérelem ügyében a** mellékelt végzés szerint dönt.

Felelős: Polgármester

Határidő: 2023. április 28.

(17 képviselő van jelen, 17 igen, egyhangú)

**A határozat végrehajtását végzi**: Környezetvédelmi Osztály vezetője

**Végrehajtás:** A Képviselő-testület, mint a fellebbezés elbírálására jogosult hatóság hatáskörében eljárva 2023. március 30. napján történő keltezéssel meghozta a 171/2023. (III.30.) számú határozatát, amelyben a 32/2023. (I.26.) számú képviselő-testületi határozat mellékletét képező, XVII-481-2/2023. ügyiratszámú végzés ügyében előterjesztett igazolási kérelmét visszautasította.

Jagiellowitz Judit Orsolyát (lakcím: 1028 Budapest Szabadság utca 37.) 2023.04.05-én, postai úton megküldött, XVII-481-5/2023. ügyiratszámú végzésben tájékoztattuk a II. fokú döntésről, melyet a kézbesítési igazolás alapján a 2023.04.12. napján átvett. A végzés a közléssel 2023.04.12. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
172/2023.(III.30.) képviselő-testületi határozata**

A Képviselő-testület a jogosulatlan közterület-használat tekintetében a 2023. január 30. napján kelt, XXI/52-2/2023. ügyszámon hozott határozattal szemben benyújtott fellebbezéséről a mellékelt határozat szerint dönt.

**Felelős:** Polgármester

**Határidő:** 2023. április 30.

(17 képviselő van jelen, 17 igen, egyhangú)

**A határozat végrehajtását végzi**: Városüzemeltetési Igazgató

**Végrehajtás:** A 172/2023. (III.30.) Képviselő-testületi határozat mellékletét képező XXI/52-4/2023 iktatószámú határozatot, melyben a Képviselő-testület helybenhagyta a Polgármester XXI/52-2/2023 számú határozatban hozott döntését és a fellebbezést visszautasítja, 2023. április 21. napján megküldtük Ferencz László József (2146 Mogyoród, Petőfi Sándor út 26 sz.) részére.

A kézbesítési igazolás tanúsága szerint a határozatot 2023. április 27. napján helyettes átvevő (Ferenczné Vaszil Gyöngyi) átvette, ezáltal II. fokú határozat 2023. április 27. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
173/2023.(III.30.) képviselő-testületi határozata**

A Képviselő-testület a **Halmi Krisztián** (2040 Budaörs, Fügefa utca 15/a.), mint Bejelentő által a **1025 Budapest, Krecsányi u. 20. – Battai út 6. fsz/3. szám alatti (hrsz.: 11906/2/A/3)** ingatlanon **homlokzati nyílászárók beépítése** ügyében 2023. január 23. napján kelt, **XXXVI/61-2/2023** ügyiratszámú, településképi bejelentési eljárásban hozott határozat ellen benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2023. április 15.

(17 képviselő van jelen, 17 igen, egyhangú)

**A határozat végrehajtását végzi**: Főépítész

**Végrehajtás:** A Képviselő-testület 173/2023. (III.30.) számú határozatának mellékletét képező XXXVI/61-7/2023 iktatószámú önkormányzati hatósági határozatot – melyben Halmi Krisztián (2040 Budaörs, Fügefa utca 15/a.), mint Bejelentő által benyújtott kérelme alapján a 1025 Budapest, Krecsányi u. 20. – Battai út 6. fsz/3. szám alatti (hrsz.: 11906/2/A/3) ingatlanon homlokzati nyílászárók beépítése tárgyában településképi bejelentési eljárás keretében hozott 2023. január 23. napján kelt, XXXVI/61-2/2023 ügyiratszámú határozat ellen e-Papír rendszeren keresztül benyújtott fellebbezés alapján a Polgármester XXXVI/61-2/2023 ügyiratszámú elsőfokú határozatát helybenhagyja- 2023. április 5. napján hivatali kapun keresztül az ügyfél részére megküldtük, melyet az ügyfél, az elektronikus letöltési igazolás alapján 2023.04.05. napján átvett. A döntés 2023. április 5. napján a közléssel véglegesé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
183/2023.(IV.27.) képviselő-testületi határozata**

 Budapest Főváros II. Kerületi Önkormányzat Képviselő-testülete úgy dönt, hogy a 76/2023.(II.28.) képviselő-testületi határozatot hatályon kívül helyezi.

 **Felelős:** Polgármester

 **Határidő:** 2023. április 27.

(18 képviselő van jelen, 11 igen, 0 nem, 7 tartózkodás)

**A határozat végrehajtását végzi**: Főépítész

**Végrehajtás:** A fenti határozat „jogtechnikai” döntés, a képviselő-testület 185/2023.(IV.27.) számú határozatával összhangban, további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
184/2023.(IV.27.) képviselő-testületi határozata**

 Budapest Főváros II. Kerületi Önkormányzat Képviselő-testülete úgy dönt, hogy a Kerületi Főépítész összefoglalóját megismerve, a határozat mellékletét képező szabályozási koncepciót („B”-variáció) elfogadja.

 **Felelős:** Polgármester

 **Határidő:** 2023. április 30.

(18 képviselő van jelen, 11 igen, 0 nem, 7 tartózkodás)

**A határozat végrehajtását végzi**: Főépítész

**Végrehajtás:** A fenti döntés egyben megteremtette egy ún. FRSZ-módosítást nem igénylő KÉSZ-módosítási eljárás megindítását, az érintett tömbök vonatkozásában, mely a hatályon kívül helyezett 76/2023.(II.28.) képviselő-testületi határozattal együttesen indokolttá tetett a fővárosi terv(ek) módosítási igényével kapcsolatos kérelem „visszavonását”, ezért

- Budapest Főváros Főpolgármesteri Hivatal Várostervezési Főosztály részére 2023.05.03-án megküldött XXIV/9-19/2023 iktatószámú hivatalos levélben kezdeményeztük a korábbi (XXIV/9-5/2023 és az azt kiegészítő XXIV/9-9/2023 iktatószámú leveleinkben megfogalmazott) kérelmünk visszavonását.

- a fenti- és ebben a napirendben hozott további — 183-186/2023.(IV.27.) számú —döntésekről, 2023.05.03-án megküldött XXIV/105-3/2023 iktatószámú hivatalos levélben tájékoztattuk az eseti KÉSZ-módosításban közvetlenül érintett fejlesztők (TOMLIN Kft. és Baldauf Invest Kft.) képviselőit.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
199/2023.(IV.27.) képviselő-testületi határozata**

A Képviselő-testület úgy dönt, hogy Budapest Főváros II. Kerületi Önkormányzat támogatja a pályázat benyújtását, amelynek célja az Önkormányzat tulajdonában álló Budapest II. kerület, belterület 51705/2 hrsz-ú, 5.5362 m2 területű, „kivett sportpálya és intézményi épület” megnevezésű, a tulajdoni lap szerint természetben 1028 Budapest, Szabadság utca 49-69., 1028 Budapest, Kadarka utca 2-14., 1028 Budapest, Áchim András utca 18-32., 1029 Budapest, Máriaremetei út 226-230. szám alatt található ”Pokorny József Sport-és Szabadidőközpont” területén elhelyezkedő a Magyar Labdarugó Szövetség együttműködésével megvalósított 1028 Budapest, Kevélyhegyi u. 20-22. cím alatt lévő 20x40 m műfüves labdarugó kispálya, a 1028 Budapest, Mészégető u. 19-21. cím alatt lévő 20x40 m műfüves labdarugó kispálya és a 1028 Budapest, Mészégető u. 18-20. cím alatt lévő 20x40 m műfüves labdarugó kispálya felújítása, a Magyar Labdarúgó Szövetség Országos Pályafelújítási Programjának felhívására, valamint

* kötelezettséget vállal arra, hogy a pályázat elnyerése esetén biztosítja a beruházások megvalósításhoz szükséges önerő összegét, amelynek keretösszege a 1028 Budapest, Kevélyhegyi u. 20-22. cím alatt lévő labdarugó kispálya esetében 2.466.435,- Ft kettőmilliónégyszázhatvanhatezer-négyszázharmincöt forint, a 1028 Budapest, Mészégető u. 19-21. cím alatt lévő labdarugó kispálya esetében 2.466.435,- Ft kettőmilliónégyszázhatvanhatezer-négyszázharmincöt forint és a 1028 Budapest, Mészégető u. 18-20. cím alatt lévő labdarugó kispálya esetében 2.466.435,- Ft kettőmilliónégyszázhatvanhatezer-négyszázharmincöt forint az Önkormányzat 2023. évi költségvetéséről szóló 6/2023. (II.28) önkormányzati rendelet 16. sz. tábla II/b/3. „Fejlesztési tartalék” előirányzat terhére biztosítja.
* tulajdonosi hozzájárulását adja a Magyar Labdarugó Szövetség részére a Pokorny József Sport-és Szabadidőközpont területén elhelyezkedő, a korábban a Magyar Labdarugó Szövetség együttműködésével megvalósított 3 darab 40X20 méteres műfüves labdarúgó kispálya felújításához, és
* a labdarúgó kispályák felújításához kapcsolódóan hozzájárul ahhoz, hogy a jelen határozatban felsorolt felújított pályákat a Magyar Labdarugó Szövetség a Budapest Főváros II. Kerületi Önkormányzattal együttműködve 7 éven keresztül együtt használja és hasznosítsa a társasági adóról és osztalékadódóról szóló 1996. évi LXXXI. törvényben meghatározott célok megvalósulása érdekében.

A Képviselő-testület felkéri és felhatalmazza a Polgármestert a jelen határozat mellékletét képező tulajdonosi hozzájárulás megadására, a pályázatok elnyerése esetén az együttműködési megállapodás megkötésére, valamint a további szükséges nyilatkozatok aláírására.

**Felelős**: Polgármester

**Határidő**: 2023. április 28.

(18 képviselő van jelen, 18 igen, egyhangú)

**A határozat végrehajtását végzi**: II. Kerületi Sport és Szabadidősport Nonprofit Kft. ügyvezetője

**Végrehajtás:** A pályafelújítási programmal kapcsolatban minden kért dokumentum elküldésre került 2023. május 5. napján az MLSZ felé, akik válaszban megerősítették, hogy a pályázat teljes, a benyújtott dokumentumok megfelelőek. A pályafelújításokra várhatóan 2024-ben kerül sor, a további teendőkről folyamatosan tájékoztatnak minket.

**Kérjük a határozat végrehajtásáról szóló beszámoló elfogadását.**

**H a t á r o z a t i j a v a s l a t**

A Képviselő-testület a

* **364,412/2022.**
* **4,5,28,70,74,83,93,98,99,120,134,135,137,138,139,151,156,159,161,164,170,171,172,173,183,184,199/2023.**

határozatok végrehajtásáról szóló beszámolót elfogadja,

és a

* **92/2023.** határozat végrehajtási idejét 2023. július 31. napjáig meghosszabbítja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

**Budapest, 2023. május 22.**

**Örsi Gergely**

 **Polgármester**